Kobaltflugila papago

Kobaltflugila papago (Brotogeris cyanoptera) laŭ kio ankaŭ Bluflugila papago estas specio de papagoj en la familio papagedoj, latine Psittacidae indiĝenaj de Sudameriko. Ĝi troviĝas en Bolivio, Brazilo, Kolombio, Ekvadoro, Gujano, Peruo, kaj Venezuelo.Remsen, J. V., Jr., J. I. Areta, E. Bonaccorso, S. Claramunt, A. Jaramillo, D. F. Lane, J. F. Pacheco, M. B. Robbins, F. G. Stiles, kaj K. J. Zimmer. 30a de Januaro 2023. Species Lists of Birds for South American Countries and Territories.  Alirita la 30an de Januaro, 2023

Taksonomio kaj sistematiko
La Internacia Ornitologia Kommitato kaj la Taksonomio Clements atribuis la unuan priskribon de la Kobaltflugila papago al August von Pelzeln, datita je 1870. Pelzeln nomis ĝin Sittace cyanoptera kaj apartigis ĝin el tio kio estas nun la Oranĝmentona papago (Brotogeris jugularis).Clements, J. F., T. S. Schulenberg, M. J. Iliff, T. A. Fredericks, J. A. Gerbracht, D. Lepage, S. M. Billerman, B. L. Sullivan, kaj C. L. Wood. 2022. The eBird/Clements checklist of birds of the world: v2022. Elŝutita el  Alirita la 10an de Novembro, 2022 Peters, en sia verko Check-list of Birds of the World, citis Tommaso Salvadori (1891) kiel kreinton, kaj tiun citaĵon uzis la verko de BirdLife International nome Handbook of the Birds of the World.HBW and BirdLife International (2022) Handbook of the Birds of the World and BirdLife International digital checklist of the birds of the world. Versio 7a. Disponebla ĉe:  Alirita la 13an de Decembro, 2022

La Kobaltflugila papago havas la jenajn tri subspeciojn:

B. c. cyanoptera (Pelzeln, 1870)
B. c. gustavi Berlepsch, 1889
B. c. beniensis Gyldenstolpe, 1941

Subspecio B. c. gustavi estis traktita kiel aparta specio fare de kelkaj fakuloj. La Kobaltflugila papago kaj la Orflugila papago (B. chrysoptera) estas frataj specioj.Collar, N. kaj P. F. D. Boesman (2020). Cobalt-winged Parakeet (Brotogeris cyanoptera), versio 1.0. En Birds of the World (J. del Hoyo, A. Elliott, J. Sargatal, D. A. Christie, kaj E. de Juana, Editors). Cornell Lab of Ornithology, Ithaca, NY, USA.  Alirita la 21an de Februaro, 2023


Aspekto
La kobaltflugila papago estas 18 ĝis 20 cm longa kaj pezas averaĝe 67 g. La specio estas preskaŭ tute verda, pli malhela sur siaj supraj partoj. Plenkreskuloj de la nomiga subspecio B. c. cyanoptera havas flavecan frunton, oranĝan mentonon, kaj bluan nuancon sur sia krono kaj nuko. Iliaj flugilplumoj estas bluaj; ankaŭ iliaj centraj vostoplumoj estas bluaj kaj la cetero estas verdaj. 

Nematuraj birdoj estas pli obtuza versio de la plenkreskulo. Subspecio B. c. gustavi havas tre malmulte da bluo sur sia kapo kaj flavan randon sur la karpaloj. B. c. beniensis estas pli pala ol la nomiga kun simila kvanto da bluo sur sia kapo kaj flava karpa rando kiel gustavi.

Distribuado kaj habitato
La subspecioj de la kobaltflugila papago troviĝas jene:

B. c. cyanoptera, supro de Amazona Baseno en orienta kaj sudorienta Kolombio, suda Venezuelo, okcidenta Gujano, orienta Ekvadoro kaj Peruo, nordokcidenta Bolivio, kaj okcident-centra Brazilo
B. c. gustavi, supro de la valo de rivero Huallaga en norda Peruo
B. c. beniensis, nordorienta kaj centra Bolivio el Beniio ĝis Santa Cruz

La kobaltflugila papago loĝas en diversaj pejzaĝoj, inkluzive de la randoj kaj interno de pluvarbaro, sekundara arbaro, várzea, savano kaj Llanos. En alteco ĝi kutime atingas 1 000 m kaj foje 1 350 m.

Kutimaro
Movoj
La kobaltflugila papago supozeble estas plejparte sidlokema, sed eble faras kelkajn laŭsezonajn altecajn movojn.

Manĝado
Malmulto estas konata pri la manĝotekniko kaj dieto de la kobaltflugila papago. Ĝi estis registrita manĝanta florojn, fruktojn kaj amentojn de Cecropia . Ĝi ankaŭ manĝas mineral-enhavan teron.

Reproduktado
La reprodukta sezono de la kobaltflugila papago ne estas bone konata, sed ŝajne inkluzivas junion kaj julion en la okcidenta parto de ĝia teritorio. Ĝi nestas en arbaj kavaĵoj. Kaptitaj paroj demetas ovojn de ĉirkaŭ kvin, kiuj eloviĝas post 24 tagoj.

Referencoj

 Parrots: A Guide to Parrots of the World; 1998, 
 Handbook of the Birds of the World Vol 4, Josep del Hoyo editor, 
 "National Audubon Society" The Sibley Guide to Birds, de David Allen Sibley, 

Eksteraj ligiloj

World Parrot Trust Parrot Encyclopedia - Species Profiles
Cobalt-winged parakeet photo gallery  VIREO 

Kategorio:Papagoformaj
Kategorio:Papagedoj
Kategorio:Birdoj de Sudameriko
Kategorio:Birdoj de Brazilo
Kategorio:Birdoj de Peruo
Kategorio:Birdoj de Kolombio